लेकिन अलगाववादियों के षड़यंत्र के कारण वे कई बार गुमराह हो जाते हैं। अलगाववादियों पर ढिलाई का ही परिणाम था कि कश्मीर में अराजकता निरंतर फैल रही थी। नतीजतन जम्मू-कश्मीर के पूंछ सेक्टर में भारत की जमीन में आकर पाकिस्तानी सेना और आतंकी कायराना हमले करने में लगे हुए हैं। रोजाना जवान शहीद हो रहे हैं। यहां तक कि शहीदों के शवों को भी अंग-भंग किया जा रहा है। श्रीनगर के नौहट्टा इलाके में जामिया मस्जिद के पास हुई घटना में एक बेकाबू भीड़ ने डीएसपी मोहम्मद अयूब पंडित को ड्यूटी पर तैनात रहते हुए मार डाला था। पंडित पर पत्थरों और लाठियों से बेरहमी से हमला बोलकर उनकी हत्या कर दी गई थी। इस घटना के अंजाम से अर्थ निकलता है कि श्रीनगर पुलिस अधिकारियों के लिए भी असुरक्शित हो चुका है। अन्य की तो बिसात ही क्या है।